เคยทานยาคุมฉุกเฉินมาแล้ว6ครั้งเมื่อ2ปีที่แล้ว และตอนนี้หนูอยากมีลูกมากแต่ก็ไม่มีสักทีหนูปล่อยมา2ปีแล้วน่ะค่ะแต่ยังไม่ท้องสักทีเลยอย่าถามว่าที่หนูไม่ท้องมันจะเกี่ยวกับที่หนูเคยทานยาคุมฉุกเฉินหรือเปล่าค่ะ
สวัสดีค่ะ หากได้มีเพศสัมพันธ์อย่างสม่ำเสมอ โดยที่ไม่ได้ใช้วิธีคุมกำเนิดใดๆ และยังไม่สามารถตั้งครรภ์ได้ภายใน 2 ปี ถือว่ามีภาวะมีบุตรยาก ส่วนการที่เคยทานยาคุมฉุกเฉินมา 6 ครั้งนั้น ไม่ได้มีผลทำให้เกิดภาวะมีบุตรยากแต่อย่างใดค่ะสำหรับสาเหตุที่ทำให้มีภาวะมีบุตรยากนั้น อาจเกิดได้ทั้งจากฝ่ายหญิงและฝ่ายชาย โดยสาเหตุจากฝ่ายหญิงพบได้ 40%-50% จากฝ่ายชายพบได้ 25%-30% ที่เหลือคือเกิดจาก 2 ฝ่ายร่วมกัน และการตรวจไม่พบสาเหตุสาเหตุจากฝ่ายชาย คือมีปริมาณอสุจิน้อยหรืออสุจิไม่แข็งแรง อสุจิผิดปกติ สำหรับฝ่ายหญิงอาจเกิดจาก การตกไข่ที่ไม่สม่ำเสมอ มีซีสต์หรือเนื้องอกที่รังไข่ ท่อนำรังไข่อุดตัน มีเนื้องอกมดลูกในโพรงมดลูก เยื่อบุโพรงมดลูกเจริญผิดที่ มีพังผืดในอุ้งเชิงกรานหรือที่ปีกมดลูก เป็นต้น ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้นดังนั้น หายังไม่สามารถตั้งครรภ์ได้ ก็ควรไปพบแพทย์เพื่อตรวจหาสาเหตุค่ะ โดยควรไปตรวจทั้ง 2 ฝ่ายค่ะ